Cool Vibes

"Cool Vibes" ir igauņu poproka grupas Vanilla Ninja devītais singls un ceturtais no albuma Blue Tattoo. Singls tika izdots . Dziesma bija Šveices pārstāve 2005. gada Eirovīzijā. Dziesma gan pusfinālā, gan arī finālā ierindojās 8. vietā.

Dziesmas komponisti bija Dāvids Brandess un Džeins Tempests, taču vārdus sacerēja Bernds Meinungers, kurš ir pazīstams ar pseidonīmu "Džons Oflains" (). Dziesma tika ierakstīta un miksēta Bros Music Studios, Vācijā.

Dziesma ir iekļauta albumā Eurovision Song Contest Kiev 2005, kas ir 2005. gada Eirovīzijas oficiālais albums.

 Eirovīzija 

Tā kā Šveice 2004. gada konkursā palika pēdējā vietā, konkursā, kas norisinājās Kijivā, Ukrainā, grupai nācās startēt arī pusfinālā. Pusfinālā, kas notika , grupa uzstājās ar 19. kārtas numuru pēc Andoras pārstāves Mariannas van de Vālas, kura piedalījās konkursā ar dziesmu "La mirada interior", un pirms Horvātijas pārstāvja Borisa Novkoviča, kurš Eirovīzijā izpildīja dziesmu "Vukovi umiru sami". Tikšana finālā bija apgrūtināta, jo konkurence bija ļoti spēcīga, taču grupas izpildītā dziesma iekļuva to desmit skaitā, kuras nokļūst finālā, tā pusfinālā saņēma 114 punktus, kas grupu ierindoja 8. vietā.

Finālā, kas notika , grupa uzstājās ar 22. kārtas numuru pēc Bosnijas un Hercegovinas pārstāves Feminnem, kura uzstājās ar dziesmu "Call Me", un pirms Latvijas pārstāvjiem Valtera un Kaža, kuri pārstāvēja Latviju ar dziesmu "The War Is Not Over".

Lai arī grupa bija viena no līderēm balsojuma tabulā, Vanilla Ninja beigās noslīdēja nedaudz zemāk un finišēja 8. vietā. Šī bija pati veiksmīgākā Šveices vieta Eirovīzijā pēdējo 10 gadu laikā,Šveices profils eurovision.tv lapā  un 8. vieta ļāva kvalificēties 2006. gada Eirovīzijas finālam.

 Dziesmu saraksts 

 "Cool Vibes" (Radio Edit) (4:05)
 "Cool Vibes" (Classical Version) (4:04)
 "Cool Vibes" (Extended Version) (6:33)
 "Cool Vibes" (Eurovision Version) (3:00)

 Izpildītāji 

 Vanilla Ninja 
 Lenna Kūrmā — vokāls, ģitāra
 Pireta Jervisa — vokāls, ģitāra
 Trīnu Kivilāna — vokāls, basģitāra
 Katrina Siska — taustiņinstrumenti

 Personāls 

 Dāvids Brandess — singla producents, komponists
 Garijs Džonss — miksētājs
 Saša Krāmere — singla dizainere

 Vieta topos 
Singls iekļuva 4 valstu topos, un visaugstāko pozīciju tas ieņēma Igaunijā (3. vieta).

 Valsts Augstākāpozīcija  3 s singlu Top 100 17Vanilla Ninja — "Cool Vibes", acharts.us. Atjaunots: . s singlu Top 75 58  91 s singlu Top 100 —Vācijā dziesma tika diskvalificēta no visām Vācijas topu tabulām pēc tam, kad atklājās, ka grupas menedžeris Dāvids Brandess personīgi ir sapircies tūkstošiem singla kopiju, lai grupa ierindotos pēc iespējas augstākā vietā.

 Piezīmes un atsauces 

 Ārējās saites 
 Grupas oficiālā mājaslapa  /
 Dziesmas vārdi
 Discogs.com informācija 
 Esctoday.com informācija  

Kategorija:2005. gada singli
Kategorija:Vanilla Ninja singli
Kategorija:Šveices Eirovīzijas dziesmu konkursa dziesmas
Kategorija:2005. gada Eirovīzijas dziesmu konkursa dziesmas